CELEX: 32015D1752
Language: et
Date: 2015-09-29 00:00:00
Title: Komisjoni rakendusotsus (EL) 2015/1752, 29. september 2015, millega muudetakse rakendusotsust 2013/426/EL, milles käsitletakse meetmeid, millega hoida ära sigade Aafrika katku viiruse levik liitu kolmandatest riikidest või selliste kolmandate riikide territooriumi osadest, kus selle haiguse esinemine on kindlaks tehtud, ja millega tunnistatakse kehtetuks otsus 2011/78/EL (teatavaks tehtud numbri C(2015) 6519 all) (EMPs kohaldatav tekst)

1.10.2015   
            
            
               ET
            
            
               Euroopa Liidu Teataja
            
            
               L 256/17
            
         KOMISJONI RAKENDUSOTSUS (EL) 2015/1752,
   29. september 2015,
   millega muudetakse rakendusotsust 2013/426/EL, milles käsitletakse meetmeid, millega hoida ära sigade Aafrika katku viiruse levik liitu kolmandatest riikidest või selliste kolmandate riikide territooriumi osadest, kus selle haiguse esinemine on kindlaks tehtud, ja millega tunnistatakse kehtetuks otsus 2011/78/EL
   
      
         (teatavaks tehtud numbri C(2015) 6519 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (1) eriti selle artikli 22 lõiget 6,
   ning arvestades järgmist:
   
               (1)
            
            
               Sigade Aafrika katk on väga nakkav surmaga lõppev viirushaigus, mis tabab kodu- ja metssigu ning võib kiiresti levida eelkõige haigestunud loomadest valmistatud toodete ja muude nakkust kandvate elutute objektide kaudu.
            
         
               (2)
            
            
               Sigade Aafrika katkuga seoses esineva olukorra tõttu Venemaal ja Valgevenes võttis komisjon vastu rakendusotsuse 2013/426/EL (2), milles on sätestatud meetmed, millega muu hulgas on ette nähtud neist kahest riigist liitu sisenevate ning elusloomi või sööta vedavate loomaveokite nõuetekohane puhastamine ja desinfitseerimine.
            
         
               (3)
            
            
               Kuna Ukrainast on hiljuti saadud teateid sigade Aafrika katku puhangute kohta, tuleks rakendusotsusega 2013/426/EL puhastamise ja desinfitseerimise osas ette nähtud meetmeid laiendada Ukrainast liitu sisenevate veokite suhtes.
            
         
               (4)
            
            
               Seega tuleks vastavalt muuta rakendusotsuse 2013/426/EL I lisas esitatud loetelu nendest kolmandatest riikidest ja nende kolmandate riikide territooriumide osadest, kus on kindlaks tehtud sigade Aafrika katku viiruse esinemine.
            
         
               (5)
            
            
               Rakendusotsust 2013/426/EL kohaldatakse kuni 31. detsembrini 2015. Sigade Aafrika katkuga seoses esineva ebasoodsa olukorra tõttu liiduga piirnevates riikides, arvestades sigade Aafrika katku epidemioloogiat ja liidus selle taudiga seoses kohaldatavaid meetmeid, on asjakohane pikendada selle otsuse kohaldamisaega kuni 31. detsembrini 2019.
            
         
               (6)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse 2013/426/EL I lisas lisatakse sõna „Venemaa” järele sõna „Ukraina”.
   Artikkel 2
   Rakendusotsuse 2013/426/EL artikkel 4a asendatakse järgmisega:
   
      „Artikkel 4a
      Käesolevat otsust kohaldatakse kuni 31. detsembrini 2019.”
   
   Artikkel 3
   Käesolev otsus on adresseeritud liikmesriikidele.
   
      Brüssel, 29. september 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 24, 30.1.1998, lk 9.
   
      (2)  Komisjoni rakendusotsus 2013/426/EL, 5. august 2013, milles käsitletakse meetmeid, millega hoida ära sigade Aafrika katku viiruse levik liitu kolmandatest riikidest või selliste kolmandate riikide territooriumi osadest, kus selle haiguse esinemine on kindlaks tehtud, ja millega tunnistatakse kehtetuks otsus 2011/78/EL (ELT L 211, 7.8.2013, lk 5).